బెజవాడ రాజారత్నం
మధ్యలో ఒకటి రెండు చిత్రాల్లో నటించినా, నాటకాల్లోనూ నటిస్తూ- మళ్లీ పెళ్ళి (1939) చిత్రంలో నటించిన పాత్రకూ, పాడిన పాటలకీ ప్రశంసలు లభించాయి. రాజరత్నం ఇందులో రెండో నాయిక. ప్రధాన నాయిక కాంచనమాల. కొచ్చర్లకోట సత్యనారాయణ, రాజరత్నం జంట. ఆమె పాడిన 'చెలి కుంకుమమే, పావనమే', 'కోయిలరో, ఏదీ నీ ప్రేమగీతి', 'గోపాలుడే' పాటలు ఆ రోజుల్లో చాలా పాపులరు. కాంచనమాలతో కలిసి పాడిన 'ఆనందమేగా వాంఛనీయము' కూడా అందరూ పాడుకునేవారు. ఈ సినిమాతో రాజరత్నానికి మంచి పేరు వచ్చినా, నాటకాల్లో కూడా నటించేది. వై.వి.రావు అటు తర్వాత తీసిన విశ్వమోహిని (1940)లో నటించిందామె. 'ఈ పూపొదరింటా' పాట జనరంజకమైంది. పెద్ద హిట్టయిన 'మళ్లీ పెళ్ళి' తర్వాత, అంతటి పెద్ద హిట్టూ బి.ఎన్‌.రెడ్డిగారి దేవత (1941). చిత్తూరు నాగయ్య సంగీత దర్శకత్వంలో వచ్చిన పాట- 'రాదే చెలి నమ్మరాదే చెలి- మగవారినిలా నమ్మరాదే చెలీ' ఇప్పటికీ నాటితరం వారికి బాగా గుర్తు. అలాగే అందులో ఆమె 'నిజమో కాదో', 'ఎవరు మాకింక సాటి' పాటలు కూడా పాడింది. ఇంకో పాట కూడా అందరి నోటా వినిపించేది. అది 'జాగేలా వెరపేలా త్రాగుము రాగ సుధారసము'. ఈ పాటలన్నీ సముద్రాల రాఘవాచార్య రాశారు.
శంకర్-ఎహ్సాన్-లోయ్
శంకర్ మహదేవన్, ఎహ్సాన్ నురానీ, లోయ్ మెండోసా అనే భారతీయ సంగీత కళాకారుల త్రయాన్ని శంకర్-ఎహ్సాన్-లోయ్ (హిందీ:शंकर - एहसान - लोय)గా వ్యవహరిస్తారు. వీరు అనేక భారతీయ చలనచిత్రాలకు సంగీతాన్ని సమకూర్చారు. అత్యంత ప్రసిద్ధ, విమర్శకుల ప్రశంసలు అందుకున్న హిందీ చలనచిత్ర సంగీత దర్శకుల్లో వీరు కూడా ఉన్నారు. వీరు సంగీతం సమకూర్చిన చలనచిత్రాల్లో "మిషన్ కాశ్మీర్" (2000), "దిల్ చాహతా హై" (2001), "ఆలవంధాన్" (2001), "కల్ హో నా హో" (2003), "బంటీ ఔర్ బబ్లీ" (2005), "కభి అల్విదా నా కెహనా" (2006), "" (2006), "తారే జమీన్ పర్" (2007), "రాక్ ఆన్!!" (2008), "యవరుం నాలం" (2009), "వేక్ అప్ సిడ్" (2009), "మై నేమ్ ఈజ్ ఖాన్" (2010), "కార్తీక్ కాలింగ్ కార్తీక్" (2010) మరియు "హౌస్ ఫుల్" (2010) ముఖ్యమైనవి.